als_Latn dik_Latn sag_Latn
Skuadra po konsolidohet sepse pati ndryshime në merkato, por për 2-3 javë, do të jemi në krye
Bernard GJIKOLAJ
Dje, Besëlidhja zhvilloj analizën e zakonshme javore në kuadër të sfidës së të shtunës ndaj Besës dhe tashmë është e përqendruar tek përballja e radhës. Në ndeshjen e së shtunës ndaj Besës, sulmuesi serb Kosta Bajiç ishte në lartësinë e duhur, por pritej edhe më tepër prej tij, pasi i ka mundësitë reale për më tepër. Serbi Kosta Bajiç ishte protagonisti i fitores, pasi ishte kontributi i tij në shënimin e të 2 golave, për të parin asist i tij u shënua nga bashkë kombasi i tij Gjorgjeviç, po ashtu edhe goli i dytë kishte kontributin e drejtë për drejtë të tij. Gjatë një bisede për “Sport Ekspres” sulmuesi shtatlartë serb Kosta Bajiç shprehet i lumtur për fitoren e së shtunës dhe për më tepër për kontributin e tij. “Të shtunën arritëm që të fitonim pastër ndaj Besës. Unë nuk i njoh skuadrat e kampionatit shqiptar dhe për më tepër të Kategorisë së Parë, pasi kam ardhur këtu në kuadër të merkatos dimërore, ndaj që të gjitha ndeshjet i konsideroj tepër të vështira. Por, duke parë se Besëlidhja është një skuadër me futbollistë me kualitet Superlige, besoj në sukses. Kurë kam ardhur këtu në Lezhë dhe jam grumbulluar më Besëlidhjen, jam njohur me objektivin dhe sapo jam grumbulluar në fazën përgatitore kam besuar në realizimin e tij. Të shtunën u shënuan dy gola që mu dha rasti t’i asistoja, ndaj jam tepër i lumtur për këtë. Nga ndeshja në ndeshje, jam i bindur se skuadra do të forcohet shumë më tepër se tani, pasi në përbërje ka shumë futbollistë cilësorë. Ende nuk jemi integruar me njëri-tjetrin, por shumë shpejt skuadra do të bëhet solide, gjë që do ta shndërrojë në një skuadër të frikshme për të gjitha skuadrat kundërshtare, që do të thotë kapja e kreut shumë shpejt”, tha serbi Kosta Bajiç.
als_Latn ltz_Latn als_Latn